               EUROOPAN KOMISSIO
            Bryssel 27.1.2021
            COM(2020) 832 final/2
            2020/0367(NLE)
            COM(2020) 832 final of 10.12.2020 downgraded on 27.1.2021.
            Ehdotus
            NEUVOSTON PÄÄTÖS
            Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen 164 artiklalla perustetussa sekakomiteassa Euroopan unionin puolesta otettavasta kannasta Irlantia/Pohjois-Irlantia koskevan pöytäkirjan muuttamispäätöksen hyväksymiseen

               PERUSTELUT

               1.Ehdotuksen kohde

               Komissio ehdottaa, että neuvosto vahvistaa Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella, jäljempänä ’erosopimus’, perustetussa sekakomiteassa unionin puolesta esitettävän kannan sekakomitean päätökseen kyseisen sopimuksen muuttamisesta.

               2.Ehdotuksen tausta

               2.1.Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä

               Erosopimuksessa vahvistetaan järjestelyt, jotka koskevat Yhdistyneen kuningaskunnan hallittua eroa unionista ja Euratomista. Erosopimus tuli voimaan 1. helmikuuta 2020.

               2.2.Sekakomitea

               Erosopimuksen 164 artiklan 1 kohdan nojalla perustettu sekakomitea muodostuu unionin ja Yhdistyneen kuningaskunnan edustajista. Sen puheenjohtajina toimivat unioni ja Yhdistynyt kuningaskunta yhdessä. Erosopimuksen liitteessä VIII vahvistetaan sekakomitean työjärjestys. Sekakomitea kokoontuu vähintään kerran vuodessa tai unionin tai Yhdistyneen kuningaskunnan kutsusta, ja se vahvistaa kokousaikataulunsa ja asialistansa yhteisellä suostumuksella.

               Sekakomitean tehtävistä määrätään erosopimuksen 164 artiklassa, ja ne koostuvat pääasiassa seuraavista:

               ·sopimuksen täytäntöönpanon ja soveltamisen valvonta suoraan tai sille raportoivien erityiskomiteoiden työn kautta;

               ·päätösten ja suositusten antaminen, mukaan lukien sopimuksen muuttaminen siinä määrätyissä tapauksissa;

               ·sopimuksen tulkintaan ja soveltamiseen liittyvien ongelmien ehkäiseminen ja riitojen ratkaiseminen.

               2.3.Suunniteltu sekakomitean päätös

               Sekakomitea voi sopimuksen 164 artiklan 5 kohdan d alakohdan nojalla tehdä päätöksen erosopimuksen muuttamisesta virheiden korjaamiseksi, puutteiden tai muiden epäkohtien poistamiseksi tai sellaisiin tilanteisiin puuttumiseksi, jotka eivät olleet ennakoitavissa erosopimuksen allekirjoitushetkellä. Kyseisillä muutoksilla ei saa muuttaa sopimuksen olennaisia kohtia.

               Suunnitellulla päätöksellä on tarkoitus puuttua virheisiin, joilla ei muuteta erosopimuksen olennaisia kohtia.

               Suunniteltu päätös sitoo osapuolia erosopimuksen 166 artiklan 2 kohdan nojalla. Sekakomitean tekemissä päätöksissä mainitaan työjärjestyksen sääntöä nro 9 noudattaen päivä, jona ne tulevat voimaan.

               3.Unionin puolesta otettava kanta

               Oikaisu Irlantia/Pohjois-Irlantia koskevan pöytäkirjan liitteeseen 2

               Irlantia/Pohjois-Irlantia koskeva pöytäkirja on otettu käyttöön, jotta Irlannin saaren ainutlaatuiset olosuhteet voidaan ottaa huomioon Yhdistyneen kuningaskunnan erotessa unionista. Se sisältää määräyksiä, joilla vältetään kova raja Irlannin ja Pohjois-Irlannin välillä, ja siinä määrätään, että Pohjois-Irlannin osalta noudatetaan tiettyjä sääntöjä, jotka liittyvät tavaroita koskeviin unionin sisämarkkinoihin. Pöytäkirjan liitteessä 2 on luettelo pöytäkirjan 5 artiklan 4 kohdassa tarkoitetuista unionin oikeuden säännöksistä, joita sovelletaan tältä osin Pohjois-Irlantiin. Liitteessä luetellaan erehdyksessä myös kaksi säädöstä, joilla uusien kevyiden hyötyajoneuvojen valmistajat velvoitetaan vähentämään asteittain unionissa rekisteröityjen uusien ajoneuvojen keskimääräisiä hiilidioksidipäästöjä, vaikka säädökset eivät liity tavaroiden markkinoille saattamiseen unionissa.

               4.Oikeusperusta

               4.1.Menettelyllinen oikeusperusta

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Päätös, joka sekakomitean on määrä antaa, on säädös, jolla on oikeusvaikutuksia. Suunniteltu säädös sitoo osapuolia sopimuksen 166 artiklan 2 kohdan nojalla.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Ehdotetun päätöksen menettelyllinen oikeusperusta on sen vuoksi SEUT-sopimuksen 218 artiklan 9 kohta.

               Suunnitellun säädöksen ainoa tavoite ja sisältö liittyy yhtäältä sopimuksen muuttamiseen puutteiden ja epäkohtien korjaamiseksi muuttamatta sen olennaisia kohtia ja toisaalta sopimuksen muuttamiseen siinä nimenomaisesti määrätyssä tapauksessa.

               Erosopimus tehtiin Euroopan unionista tehdyn sopimuksen 50 artiklan 2 kohdan nojalla.

               Noudattaen perusperiaatetta, jonka mukaan säädöstä voidaan muuttaa ainoastaan samantyyppisellä säädöksellä, ehdotetun päätöksen aineellinen oikeusperusta on näin ollen Euroopan unionista tehdyn sopimuksen, jäljempänä ’SEU-sopimus’, 50 artiklan 2 kohta.

               4.2.Aineellinen oikeusperusta

               Oikaisupäätöksellä pannaan täytäntöön Pohjois-Irlantia koskeva pöytäkirja, joka tehtiin 50 artiklan perusteella. Koska Pohjois-Irlantia koskeva pöytäkirja on EU:n ja Yhdistyneen kuningaskunnan välinen Pohjois-Irlantia koskeva kauppasopimus, sen oikeusperustana on myös SEUT-sopimuksen 207 artikla.

               Ehdotetun päätöksen aineellisena oikeusperustana ovat sen vuoksi SEU-sopimuksen 50 artikla ja SEUT-sopimuksen 207 artiklan.

               4.3.Päätelmät

               Ehdotetun päätöksen oikeusperustana tulisi olla SEU-sopimuksen 50 artikla ja SEUT-sopimuksen 207 artikla yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska sekakomitean päätös muuttaa erosopimusta, on aiheellista julkaista se Euroopan unionin virallisessa lehdessä sen jälkeen, kun se on hyväksytty.

               2020/0367 (NLE)

               Ehdotus

               NEUVOSTON PÄÄTÖS

               Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen 164 artiklalla perustetussa sekakomiteassa Euroopan unionin puolesta otettavasta kannasta Irlantia/Pohjois-Irlantia koskevan pöytäkirjan muuttamispäätöksen hyväksymiseen

               EUROOPAN UNIONIN NEUVOSTO, joka

               ottaa huomioon Euroopan unionista tehdyn sopimuksen ja erityisesti sen 50 artiklan 2 kohdan,

               ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 9 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä, jäljempänä ’erosopimus’, tehtiin unionin osalta 30 päivänä tammikuuta 2020 tehdyllä neuvoston päätöksellä (EU) 2020/135
                  1
               , ja se tuli voimaan 1 päivänä helmikuuta 2020.

               (2)Erosopimuksen 164 artiklan 5 kohdan d alakohdassa annetaan sekakomitealle valtuudet tehdä päätöksiä kyseisen sopimuksen muuttamisesta edellyttäen, että tällaiset muutokset ovat tarpeen virheiden korjaamiseksi, puutteiden tai muiden epäkohtien poistamiseksi tai sellaisiin tilanteisiin puuttumiseksi, jotka eivät olleet ennakoitavissa sopimuksen allekirjoitushetkellä, ja edellyttäen, että tällaisilla päätöksillä ei muuteta kyseisen sopimuksen olennaisia kohtia. Erosopimuksen 166 artiklan 2 kohdan nojalla sekakomitean päätökset sitovat unionia ja Yhdistynyttä kuningaskuntaa. Unionin ja Yhdistyneen kuningaskunnan on pantava täytäntöön tällaiset päätökset, joilla on samat oikeusvaikutukset kuin erosopimuksella. Erosopimuksen 182 artiklan nojalla Irlantia/Pohjois-Irlantia koskeva pöytäkirja on kyseisen sopimuksen erottamaton osa.

               (3)Kaksi unionissa rekisteröityjen uusien henkilö- ja pakettiautojen hiilidioksidipäästöjä koskevaa säädöstä on virheellisesti lueteltu Irlantia/Pohjois-Irlantia koskevan pöytäkirjan liitteessä 2 olevassa 9 kohdassa. Toisin kuin muu liitteessä 2 lueteltu lainsäädäntö, jota sovelletaan Irlantia/Pohjois-Irlantia koskevan pöytäkirjan 5 artiklan 4 kohdan nojalla, kyseiset kaksi asetusta eivät koske tavaroiden saattamista markkinoille unionissa. Ne olisi sen vuoksi poistettava kyseisestä liitteestä.

               (4)Yksi kertakäyttömuoveja koskeva säädös liittyy tällaisten tavaroiden markkinoille saattamiseen ja tavaroiden vapaaseen liikkuvuuteen, vaikkakin vain osittain. Pöytäkirjan liitteeseen 2 olisi sisällytettävä ainoastaan ne säännökset, jotka ovat olennaisia sisämarkkinasääntöjen soveltamiseksi Pohjois-Irlannin osalta.

               (5)Sekakomitean olisi tehtävä erosopimuksen 164 artiklan 5 kohdan d alakohdan nojalla päätös näiden virheiden korjaamiseksi.

               (6)Sen vuoksi on aiheellista määrittää sekakomiteassa unionin puolesta otettava kanta,

               ON HYVÄKSYNYT TÄMÄN PÄÄTÖKSEN:

               1 artikla

               Erosopimuksella perustetussa sekakomiteassa unionin puolesta otettava kanta erosopimuksen 164 artiklan 5 kohdan d alakohdan nojalla tehtävään sekakomitean päätökseen on, että erosopimusta muutetaan seuraavasti:

               Poistetaan Irlantia/Pohjois-Irlantia koskevan pöytäkirjan liitteessä 2 olevan kohdan ”9. Moottoriajoneuvot, mukaan lukien maa- ja metsätaloustraktorit” alakohtaa ”Euroopan parlamentin ja neuvoston asetus (EU) 2015/758, annettu 29 päivänä huhtikuuta 2015, hätänumeroon 112 perustuvan ajoneuvoon asennettavan eCall-järjestelmän käyttöönottoa koskevista tyyppihyväksyntävaatimuksista ja direktiivin 2007/46/EY muuttamisesta” seuraavat kaksi kohtaa:

               –”Euroopan parlamentin ja neuvoston asetus (EY) N:o 443/2009, annettu 23 päivänä huhtikuuta 2009, päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi”
                  2
               ; ja

               –”Euroopan parlamentin ja neuvoston asetus (EU) N:o 510/2011, annettu 11 päivänä toukokuuta 2011, päästönormien asettamisesta uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi”
                  3
               .

               Lisätään pöytäkirjan liitteessä 2 olevaan kohtaan ”25. Jätteet” tiettyjen muovituotteiden ympäristövaikutuksen vähentämisestä 5 päivänä kesäkuuta 2019 annettua Euroopan parlamentin ja neuvoston direktiiviä (EU) 2019/904 koskevan alakohdan jälkeen seuraava huomautus:

               ”Sovellettaessa kyseisiä artikloja ja osia Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta 4 artiklan 1 kohdan, 14 artiklan ja 17 artiklan 1 kohdan viittauksia ’3 päivään heinäkuuta 2021’ pidetään viittauksina ’1 päivään tammikuuta 2022’. Asetuksen 2, 3, 14 ja 17 artiklaa sekä liitteen F osaa sovelletaan ainoastaan siltä osin kuin ne liittyvät 4–7 artiklaan.”

               Lisätään Irlantia/Pohjois-Irlantia koskevassa pöytäkirjassa olevaan liitteeseen 2 kohdan ”25. Jätteet” jälkeen seuraavat määräykset:

               –”Tiettyjen muovituotteiden ympäristövaikutuksen vähentämisestä 5 päivänä kesäkuuta 2019 annetun Euroopan parlamentin ja neuvoston direktiivin (EU) 2019/904
                  4
                2–7 artikla, 14 artikla ja 17 artikla sekä liitteen A, B, C, D ja F osa”.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 29, 31.1.2020, s. 1.

                     (2)

                        EUVL L 140, 5.6.2009, s. 1.

                     (3)

                        EUVL L 145, 31.5.2011, s. 1.

                     (4)

                        EUVL L 155, 12.6.2019, s. 1.

    ---documentbreak---

               EUROOPAN KOMISSIO
            Bryssel 27.1.2021
            COM(2020) 832 final/2
            COM(2020) 832 final of 10.12.2020 downgraded on 27.1.2021.
            LIITE
            asiakirjaan
            Ehdotus neuvoston asetukseksi
            Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen 164 artiklalla perustetussa sekakomiteassa Euroopan unionin puolesta otettavasta kannasta Irlantia/Pohjois-Irlantia koskevan pöytäkirjan muuttamispäätöksen hyväksymiseen

               LIITE

               Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetun sekakomitean päätös N:o .../2020,

               annettu [päivämäärä] 2020,

               Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen liitetyn Irlantia/Pohjois-Irlantia koskevan pöytäkirjan muuttamisesta

               SEKAKOMITEA, joka

               ottaa huomioon Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen, jäljempänä ’erosopimus’, ja erityisesti sen 164 artiklan 5 kohdan,

               sekä katsoo seuraavaa:

               (1)Erosopimuksen 164 artiklan 5 kohdan d alakohdassa annetaan erosopimuksen 164 artiklan 1 kohdalla perustetulle sekakomitealle, jäljempänä ’sekakomitea’, valtuudet tehdä päätöksiä kyseisen sopimuksen muuttamisesta edellyttäen, että tällaiset muutokset ovat tarpeen virheiden korjaamiseksi, puutteiden tai muiden epäkohtien poistamiseksi tai sellaisiin tilanteisiin puuttumiseksi, jotka eivät olleet ennakoitavissa sopimuksen allekirjoitushetkellä, ja edellyttäen, että tällaisilla päätöksillä ei muuteta kyseisen sopimuksen olennaisia kohtia. Erosopimuksen 166 artiklan 2 kohdan nojalla sekakomitean päätökset sitovat unionia ja Yhdistynyttä kuningaskuntaa. Unionin ja Yhdistyneen kuningaskunnan on pantava täytäntöön tällaiset päätökset, joilla on samat oikeusvaikutukset kuin erosopimuksella.

               (2)Erosopimuksen 182 artiklan nojalla Irlantia/Pohjois-Irlantia koskeva pöytäkirja, jäljempänä ’pöytäkirja’, on kyseisen sopimuksen erottamaton osa.

               (3)Kaksi unionissa rekisteröityjen uusien henkilö- ja pakettiautojen hiilidioksidipäästöjä koskevaa säädöstä, jotka luetellaan pöytäkirjan liitteessä 2 olevassa 9 kohdassa ja joita sovelletaan Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta kyseisen pöytäkirjan 5 artiklan 4 kohdan nojalla, eivät koske tällaisten ajoneuvojen markkinoille saattamista unionissa. Ne olisi sen vuoksi poistettava pöytäkirjan liitteestä 2.

               (4)Pöytäkirjan liitteeseen 2 olisi lisättävä kahdeksan säädöstä, jotka ovat olennaisia Pohjois-Irlannin osalta tapahtuvan tavaroiden sisämarkkinoita koskevien sääntöjen soveltamisen kannalta ja ovat jääneet pois pöytäkirjaa hyväksyttäessä.

               (5)Tiettyjen pöytäkirjan liitteessä 2 jo lueteltujen säädösten soveltamisalan selventämiseksi kyseiseen liitteeseen olisi lisättävä kolme huomautusta,

               ON HYVÄKSYNYT TÄMÄN PÄÄTÖKSEN:

               1 artikla

               Muutetaan erosopimukseen liitetyn pöytäkirjan liite 2 seuraavasti:

               1.poistetaan otsakkeen ”9. Moottoriajoneuvot, mukaan lukien maa- ja metsätaloustraktorit” alta seuraavat kohdat:

               ”–
                     Euroopan parlamentin ja neuvoston asetus (EY) N:o 443/2009, annettu 23 päivänä huhtikuuta 2009, päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi

               –
                     Euroopan parlamentin ja neuvoston asetus (EU) N:o 510/2011, annettu 11 päivänä toukokuuta 2011, päästönormien asettamisesta uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi”;

               2.lisätään otsakkeen ”6. Kahdenvälisiä suojatoimia koskevat asetukset” alle seuraavat kohdat:

               ”–
                     Euroopan parlamentin ja neuvoston asetus (EU) 2019/287, annettu 13 päivänä helmikuuta 2019, tiettyihin Euroopan unionin ja kolmansien maiden välisiin kauppasopimuksiin sisältyvien, etuuksien väliaikaisen peruuttamisen mahdollistavien kahdenvälisten suojalausekkeiden ja muiden mekanismien täytäntöönpanosta
                  1
               ”;

               3.lisätään otsakkeen ”23. Kemikaalit ja vastaavat tuotteet” alle seuraavat kohdat:

               ”–
                     Neuvoston asetus (EY) N:o 111/2005 unionin ja kolmansien maiden välisen huumausaineiden lähtöaineiden kaupan valvontaa koskevista säännöistä
                  2
               *”;

               4.lisätään otsakkeen ”25. Jätteet” alle seuraava kohta:

               ”–
                     Tiettyjen muovituotteiden ympäristövaikutuksen vähentämisestä 5 päivänä kesäkuuta 2019 annetun Euroopan parlamentin ja neuvoston direktiivin (EU) 2019/904
                  3
                2–7 artikla, 14 artikla ja 17 artikla sekä liitteessä olevat A, B, C, D ja F osa”*;

               5.lisätään otsakkeen ”29. Elintarvikkeet – yleinen” alle seuraava kohta:

               ”–
                     Euroopan parlamentin ja neuvoston direktiivi 2011/91/EU, annettu 13 päivänä joulukuuta 2011, elintarvike-erän tunnistamismerkinnöistä
                  4
               ”;

               6.lisätään otsakkeen ”42. Kasvien lisäysaineisto” alle seuraavat kohdat:

               ”–
                     Neuvoston direktiivi 66/401/ETY, annettu 14 päivänä kesäkuuta 1996, rehukasvien siementen pitämisestä kaupan
                  5

               –
                     Neuvoston direktiivi 98/56/EY, annettu 20 päivänä heinäkuuta 1998, koristekasvien lisäysaineiston pitämisestä kaupan
                  6

               –
                     Neuvoston direktiivi 2008/72/EY, annettu 15 päivänä heinäkuuta 2008, vihannesten lisäys- ja taimiaineiston, lukuun ottamatta siemeniä, pitämisestä kaupan
                  7
               ”;

               7.lisätään otsakkeen ”47. Muut” alle seuraava kohta:

               ”–
                     Euroopan parlamentin ja neuvoston asetus (EU) 2019/880, annettu 17 päivänä huhtikuuta 2019, kulttuuriesineiden tullialueelle siirtämisestä ja tuonnista”;

               8.lisätään otsikon ”4. Yleiset kauppaan liittyvät näkökohdat” kohdan ”Euroopan parlamentin ja neuvoston asetus (EU) N:o 978/2012, annettu 25 päivänä lokakuuta 2012, yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta” jälkeen seuraava huomautus:

               ”Rajoittamatta sitä, että GSP-järjestelmään oikeutetuille maille myönnettäviä tullietuuksia on unionin yleisen tullietuusjärjestelmän nojalla sovellettava Yhdistyneessä kuningaskunnassa Pohjois-Irlannin osalta,

               –asetuksen (EU) N:o 978/2012 9 artiklan 1 kohdan c alakohdan ii alakohdassa ja VI luvussa [Suoja- ja valvontatoimenpiteitä koskevat säännökset] olevia viittauksia ”jäsenvaltioihin” ei pidetä viittauksina Yhdistyneeseen kuningaskuntaan Pohjois-Irlannin osalta;

               –asetuksen (EU) N:o 978/2012 2 artiklan k alakohdassa ja VI luvussa [Suoja- ja valvontatoimenpiteitä koskevat säännökset] olevia viittauksia ”unionin markkinoihin” ei pidetä viittauksina Yhdistyneen kuningaskunnan markkinoihin Pohjois-Irlannin osalta; ja

               –asetuksessa (EU) N:o 978/2012 olevia viittauksia ”unionin tuottajiin” ja ”unionin tuotannonaloihin” ei pidetä viittauksina Yhdistyneen kuningaskunnan tuottajiin tai tuotannonaloihin Pohjois-Irlannin osalta.”;

               9.lisätään välittömästi otsakkeen ”5. Kaupan suojatoimet” alle seuraava huomautus:

               ”Rajoittamatta sitä, että unionin kaupan suojatoimet tulevat sovellettaviksi Yhdistyneessä kuningaskunnassa Pohjois-Irlannin osalta, asetuksessa (EU) 2016/1036, asetuksessa (EU) 2016/1037, asetuksessa (EU) 2015/478 ja asetuksessa 2015/755 olevia viittauksia ”jäsenvaltioihin” tai ”unioniin” ei pidetä viittauksina Yhdistyneeseen kuningaskuntaan Pohjois-Irlannin osalta. Lisäksi tuojat, jotka ovat maksaneet unionin polkumyynti- tai tasoitustullin Pohjois-Irlannissa tulliselvitetyistä tavaroista, voivat hakea tällaisten tullien palautusta vain asetuksen (EU) 2016/1036 11 artiklan 8 kohdan tai asetuksen (EU) 2016/1037 21 artiklan nojalla.”

               10.lisätään välittömästi otsakkeen ”6. Kahdenvälisiä suojatoimia koskevat asetukset” alle seuraava huomautus:

               ”Rajoittamatta sitä, että unionin kahdenvälisiä suojatoimia on sovellettava Yhdistyneessä kuningaskunnassa Pohjois-Irlannin osalta, jäljempänä luetelluissa asetuksissa olevia viittauksia ”jäsenvaltioihin” tai ”unioniin” ei pidetä viittauksina Yhdistyneeseen kuningaskuntaan Pohjois-Irlannin osalta.”

               11.lisätään otsakkeen ”25. Jätteet” alle kohdan ”Euroopan parlamentin ja neuvoston direktiivi (EU) 2019/904, annettu 5 päivänä kesäkuuta 2019, tiettyjen muovituotteiden ympäristövaikutuksen vähentämisestä” jälkeen seuraava huomautus:

               ”Sovellettaessa kyseisiä artikloja ja osia Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta 4 artiklan 1 kohdan, 14 artiklan ja 17 artiklan 1 kohdan viittauksia ’3 päivään heinäkuuta 2021’ pidetään viittauksina ’1 päivään tammikuuta 2022’. Asetuksen 2, 3, 14 ja 17 artiklaa sekä liitteessä olevaa F osaa sovelletaan ainoastaan siltä osin kuin ne liittyvät 4–7 artiklaan.”

               2 artikla

               Tämä päätös tulee voimaan sitä päivää seuraavana päivänä, jona se on annettu.

               Tehty ...

               Sekakomitean puolesta

               Puheenjohtajat

                     (1)

                        EUVL L 53, 22.2.2019, s. 1.

                     (2)

                        EUVL L 22, 26.1.2005, s. 1.

                     (3)

                        EUVL L 155, 12.6.2019, s. 1.

                     (4)

                        EUVL L 334, 16.12.2011, s. 1.

                     (5)

                        EYVL 125, 11.7.1966, s. 2298, englanninkielinen erityispainos: sarja I, nide 1965–1966, s. 132.

                     (6)

                        EYVL 226, 13.8.1998, s. 16.

                     (7)

                        EUVL L 205, 1.8.2008, s. 28.


               EUROOPAN KOMISSIO
            Bryssel 27.1.2021
            COM(2020) 833 final/2
            2020/0369(NLE)
            COM(2020) 833 final of 10.12.2020 downgraded on 27.1.2021
            Ehdotus
            NEUVOSTON PÄÄTÖS
            Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen 164 artiklalla perustetussa sekakomiteassa Euroopan unionin puolesta otettavasta kannasta unionin läsnäoloon

               PERUSTELUT

               1.Ehdotuksen kohde

               Komissio ehdottaa, että neuvosto hyväksyy Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevalla sopimuksella, jäljempänä ’erosopimus’, perustetussa sekakomiteassa unionin puolesta otettavan kannan sekakomitean päätökseen, joka koskee erosopimuksen Irlantia/Pohjois-Irlantia koskevan pöytäkirjan, jäljempänä ’pöytäkirja’, 12 artiklan 2 kohdassa tarkoitettuihin oikeuksiin liittyviä käytännön työjärjestelyjä.

               2.Ehdotuksen tausta

                  Pöytäkirjan 12 artiklan 1 kohdassa asetetaan Yhdistyneen kuningaskunnan viranomaiset vastuuseen pöytäkirjan nojalla sovellettavaksi tulevan unionin oikeuden säännösten täytäntöönpanosta ja soveltamisesta. Pöytäkirjan 12 artiklan 2 kohdan mukaan unionin edustajilla on oikeus olla läsnä kaikissa Yhdistyneen kuningaskunnan viranomaisten toimissa, jotka liittyvät pöytäkirjan nojalla sovellettavaksi tulevan unionin oikeuden säännösten täytäntöönpanoon ja soveltamiseen, kuten myös toimissa, jotka liittyvät 5 artiklan täytäntöönpanoon ja soveltamiseen, ja Yhdistyneen kuningaskunnan on toimitettava pyynnöstä kaikki tällaisia toimia koskevat tiedot. Lisäksi Yhdistyneen kuningaskunnan on helpotettava tällaista unionin edustajien läsnäoloa, toimitettava niille pyydetyt tiedot ja toteutettava unionin edustajien pyytämiä valvontatoimenpiteitä.

                  Pöytäkirjan 12 artiklan mukaisella unionin läsnäololla on tarkoitus varmistaa, että unioni voi tosiasiallisesti valvoa sitä, että Yhdistyneen kuningaskunnan viranomaiset soveltavat ja panevat täytäntöön Pohjois-Irlannin osalta sovellettavaa unionin lainsäädäntöä. Pöytäkirjan 12 artiklan 4 kohdassa todetaan nimenomaisesti, että  unionin toimielimillä ja elimillä, mukaan lukien erityisesti unionin tuomioistuin, on tässä asiassa sama toimivalta kuin niille on myönnetty unionin oikeudessa.

               3.Unionin puolesta otettava kanta

               Pöytäkirjan 12 artiklan 2 kohtaan perustuvien oikeuksien käytön käytännön työjärjestelyt

               Pöytäkirjan 12 artiklan 2 kohdassa tarkoitettujen oikeuksien toteuttamiseksi sekakomitean päätöksessä vahvistetaan seuraavat käytännön työjärjestelyt:

               –kyseisiä unionin oikeuksia käyttävien unionin edustajien erioikeudet ja vapaudet;

               –tietojen pyytämistä koskevat menettelyt;

               –yleinen sähköinen pääsy pöytäkirjan täytäntöönpanon kannalta merkityksellisiin Yhdistyneen kuningaskunnan tietojärjestelmiin; ja

               –valvontatoimenpiteiden pyytämistä koskevat menettelyt.

               Pöytäkirjan 12 artiklan 2 kohdan mukaisten oikeuksien käyttäminen ei rajoitu Pohjois-Irlannin alueeseen vaan koskee kaikkia Yhdistyneen kuningaskunnan viranomaisten toimenpiteitä pöytäkirjan täytäntöönpanemiseksi paikasta riippumatta.

               4.Oikeusperusta

               4.1.Menettelyllinen oikeusperusta

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Päätös, joka sekakomitean on määrä antaa, on säädös, jolla on oikeusvaikutuksia. Suunnitellusta säädöksestä tulee osapuolia sitova sopimuksen 166 artiklan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2. Aineellinen oikeusperusta

               Unionin läsnäoloa koskevassa päätöksessä vahvistetaan edellytykset SEU-sopimuksen 50 artiklan perusteella tehdyn erosopimuksen täytäntöönpanolle. Koska Pohjois-Irlantia koskeva pöytäkirja on EU:n ja Yhdistyneen kuningaskunnan välinen kauppasopimus Pohjois-Irlannin osalta, sen oikeusperustana on myös SEUT-sopimuksen 207 artikla.

               Sen vuoksi ehdotetun päätöksen aineellinen oikeusperusta on SEU-sopimuksen 50 artikla ja SEUT-sopimuksen 207 artikla.

               4.3.
                     Päätelmät

               Ehdotetun päätöksen oikeusperustana tulisi olla SEU-sopimuksen 50 artikla ja SEUT-sopimuksen 207 artikla yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska sekakomitean päätös koskee pöytäkirjan aineellisten määräysten täytäntöönpanoa, se on aiheellista julkaista Euroopan unionin virallisessa lehdessä sen jälkeen, kun se on hyväksytty.

               2020/0369 (NLE)

               Ehdotus

               NEUVOSTON PÄÄTÖS

               Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen 164 artiklalla perustetussa sekakomiteassa Euroopan unionin puolesta otettavasta kannasta unionin läsnäoloon

               EUROOPAN UNIONIN NEUVOSTO, joka

               ottaa huomioon Euroopan unionista tehdyn sopimuksen ja erityisesti sen 50 artiklan 2 kohdan,

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä, jäljempänä ’erosopimus’, tehtiin unionin osalta 30 päivänä tammikuuta 2020 annetulla neuvoston päätöksellä (EU) 2020/135
                  1
                , ja se tuli voimaan 1 päivänä helmikuuta 2020.

               (2)Erosopimuksen 166 artiklassa annetaan sekakomitealle toimivalta tehdä päätöksiä kaikista kysymyksistä, joiden osalta erosopimuksessa niin määrätään. Irlantia/Pohjois-Irlantia koskeva pöytäkirja, jäljempänä ’pöytäkirja’, on erottamaton osa erosopimusta.

               (3)Pöytäkirjan 12 artiklan 2 kohdassa vahvistetaan unionin oikeus olla läsnä kaikissa Yhdistyneen kuningaskunnan viranomaisten toimissa, jotka liittyvät pöytäkirjan nojalla sovellettavaksi tulevan unionin oikeuden säännösten sekä pöytäkirjan 5 artiklan täytäntöönpanoon ja soveltamiseen. Siinä määrätään nimenomaisesti oikeudesta pyytää Yhdistyneen kuningaskunnan viranomaisilta tietoja tällaisista toimista sekä pyytää kyseisiä viranomaisia toteuttamaan valvontatoimenpiteitä.

               (4)Pöytäkirjan 12 artiklan 3 kohdassa määrätään sekakomitean päätöksestä, jossa määritetään pöytäkirjan mukaisten oikeuksien käyttöön liittyvät käytännön työjärjestelyt. Työjärjestelyissä olisi varmistettava, että unionin edustajat voivat tosiasiallisesti käyttää pöytäkirjan 12 artiklan 2 kohdassa vahvistettuja oikeuksia.

               (5)Pöytäkirjan mukaisessa unionin läsnäolossa on otettava huomioon Irlannin saaren ainutlaatuiset olosuhteet, ja unionin edustajien oikeuksien käytössä olisi otettava asiamukaisesti huomioon ulkomaan suvereniteetti ja etenkin 10 päivänä huhtikuuta 1998 tehty pitkänperjantain sopimus eli Belfastin sopimus.

               (6)Sen vuoksi on aiheellista määrittää sekakomiteassa unionin puolesta otettava kanta,

               ON HYVÄKSYNYT TÄMÄN PÄÄTÖKSEN:

               1 artikla

               Erosopimuksen 164 artiklalla perustetussa sekakomiteassa unionin puolesta otettava kanta pöytäkirjan 12 artiklan mukaisesti hyväksyttävään päätökseen perustuu tämän päätöksen liitteenä olevaan sekakomitean päätöksen luonnokseen.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 29, 31.1.2020, s. 1.

    ---documentbreak---

               EUROOPAN KOMISSIO
            Bryssel 27.1.2021
            COM(2020) 833 final/2
            COM(2020) 833 final of 10.12.2020 downgraded on 27.1.2021
            LIITE
            asiakirjaan
            Ehdotus neuvoston päätökseksi
            Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen 164 artiklalla perustetussa sekakomiteassa Euroopan unionin puolesta otettavasta kannasta unionin läsnäoloon

               LIITE
                  Luonnos sekakomitean päätökseksi pöytäkirjan 12 artiklan 2 kohdasta

               ISON-BRITANNIAN JA POHJOIS-IRLANNIN YHDISTYNEEN KUNINGASKUNNAN EROAMISESTA EUROOPAN UNIONISTA JA EUROOPAN ATOMIENERGIAYHTEISÖSTÄ TEHDYLLÄ SOPIMUKSELLA PERUSTETUN SEKAKOMITEAN PÄÄTÖS N:o [x]/2020,

               [päivämäärä]

               Irlantia/Pohjois-Irlantia koskevan pöytäkirjan 12 artiklan 2 kohdassa tarkoitettujen unionin edustajien oikeuksien käyttämistä koskevista käytännön työjärjestelyistä

               Article 1
                  Kohde

               1.Tässä päätöksessä määritetään Irlantia/Pohjois-Irlantia koskevan pöytäkirjan, jäljempänä ’pöytäkirja’, 12 artiklan 2 kohdassa tarkoitettujen unionin edustajien oikeuksien käyttämistä koskevat käytännön työjärjestelyt.

               2.Tässä päätöksessä ’tämän päätöksen soveltamisalaan kuuluvilla toimilla’ tarkoitetaan kaikkia Yhdistyneen kuningaskunnan viranomaisten toimia, jotka liittyvät pöytäkirjan nojalla sovellettavien unionin oikeuden säännösten täytäntöönpanoon ja soveltamiseen, sekä toimia, jotka liittyvät pöytäkirjan 5 artiklan täytäntöönpanoon ja soveltamiseen, mukaan lukien sen nojalla tehdyt sekakomitean päätökset, pöytäkirjan 12 artiklan 2 kohdan mukaisesti.

                  2 artikla
                  Unionin edustajat

               1.Unioni varmistaa, että sen edustajat, jotka käyttävät pöytäkirjan 12 artiklan 2 kohdan mukaisia oikeuksia, toimivat vilpittömässä mielessä ja tekevät tiivistä yhteistyötä tämän päätöksen soveltamisalaan kuuluvia toimia toteuttavien Yhdistyneen kuningaskunnan viranomaisten kanssa ja että he ovat tiiviisti yhteydessä näihin viranomaisiin.

               2.Unionin edustajat, jotka käyttävät pöytäkirjan 12 artiklan 2 kohdan mukaisia oikeuksia, eivät saa harjoittaa toimintaa, joka ei liity kyseisten oikeuksien käyttämiseen.

               3.Kun unionin edustajat käyttävät läsnäolo-oikeuttaan, heidän on otettava huomioon Yhdistyneen kuningaskunnan viranomaisten heille antamat ohjeet, jotka koskevat heidän ja muiden turvallisuutta. Niiden on noudatettava kaikkia lainvalvonnasta vastaavien Yhdistyneen kuningaskunnan viranomaisten lainmukaisesti asettamia vaatimuksia, jollei erosopimuksen kolmannen osan XII ja XIII osastosta (120 ja 121 artiklasta) muuta johdu.

               4.Unioni varmistaa, että sen edustajat eivät saa ilmaista tietoja, jotka he ovat saaneet tietoonsa käyttäessään pöytäkirjan 12 artiklan 2 kohdan mukaisia oikeuksia, muille kuin unionin toimielimille, elimille, toimistoille ja virastoille sekä Yhdistyneen kuningaskunnan viranomaisille, ellei unionin toimivaltainen toimielin, elin, toimisto tai virasto ole antanut siihen lupaa.

               5.Unionin edustajilla on oikeus olla läsnä  tämän päätöksen soveltamisalaan kuuluvien toimien aikana Yhdistyneessä kuningaskunnassa, myös kaikissa paikoissa, joissa tavaroita tai eläimiä saapuu Pohjois-Irlantiin tai poistuu sieltä satamien tai lentokenttien kautta. Unionin edustajilla on pääsy 3 artiklan 1 kohdassa tarkoitettuihin tiloihin ainoastaan silloin, kun Yhdistyneen kuningaskunnan viranomaisten edustajat ovat läsnä ja käyttävät niitä tämän päätöksen soveltamisalaan kuuluvien toimien toteuttamiseen tai kun tilojen on muutoin tarkoitus olla toiminnassa tätä tarkoitusta varten. Unionin edustajat voivat olla Yhdistyneen kuningaskunnan viranomaisten edustajien mukana näiden suorittaessa mitä tahansa tämän päätöksen soveltamisalaan kuuluvia toimia, mukaan lukien muiden kuin edellisessä virkkeessä tarkoitettujen paikkojen tarkastukset.

               6.Yhdistynyt kuningaskunta helpottaa pöytäkirjan 12 artiklan 2 kohdan mukaisia oikeuksia käyttävien unionin edustajien läsnäoloa ja antaa käyttöön kaikki heidän tehtäviensä suorittamiseksi tarvittavat varusteet, rakenteet ja muut välineet, kuten asianmukaisesti varustetut työasemat ja riittävät tietotekniset yhteydet.

               7.Tämän päätöksen soveltamisalaan kuuluvia toimia koskeviin tietoihin liittyvät unionin arkistot ovat loukkaamattomat.

               8.Yhdistyneessä kuningaskunnassa läsnä olevia unionin edustajia ei estetä liikkumasta vapaasti Yhdistyneessä kuningaskunnassa pöytäkirjan 12 artiklan 2 kohdan mukaisten oikeuksien käyttämiseksi.

               9.Unionin edustajilla on pöytäkirjan 12 artiklan 2 kohdan mukaisia oikeuksia käyttäessään oltava valokuvallinen henkilökortti, josta käy ilmi heidän nimensä, tehtävänsä sekä unionin toimielin, elin, toimisto tai virasto. Unioni myöntää tällaisia henkilökortteja käyttäen mallia, jonka unioni toimittaa Yhdistyneelle kuningaskunnalle kuukauden kuluessa tämän päätöksen voimaantulosta.

               10.Saapuessaan paikkoihin, joissa pöytäkirjan 12 artiklan 2 kohdan mukaisia oikeuksia käytetään, unionin edustajan on esitettävä 9 kohdassa tarkoitettu henkilökortti. Jollei 3 kohdasta muuta johdu, kun kyseinen unionin edustaja on asianmukaisesti tunnistettu, hänelle on välittömästi myönnettävä pääsy tiloihin.

               11.Unionin edustajilla on oikeus matkustaa Yhdistyneeseen kuningaskuntaan ilman ennakkoilmoitusta tai -hyväksyntää pöytäkirjan 12 artiklan 2 kohdan mukaisten oikeuksien käyttämistä varten. He voivat matkustaa Yhdistyneeseen kuningaskuntaan unionin myöntämällä kulkuluvalla.

               12.Pöytäkirjan 12 artiklan 2 kohdan mukaisten oikeuksien käyttämistä varten Yhdistyneessä kuningaskunnassa oleskeleviin unionin edustajiin, heidän puolisoihinsa ja heidän huollettavinaan oleviin perheenjäseniin ei sovelleta maahanmuuttorajoituksia eikä ulkomaalaisten rekisteröintiä koskevia muodollisuuksia.

               13.Kun unionin edustajat oleskelevat Yhdistyneessä kuningaskunnassa pöytäkirjan 12 artiklan 2 kohdan mukaisten oikeuksien käyttämistä varten, heille myönnetään valuutta- ja valuutanvaihtosääntelyssä samat helpotukset, jotka tavallisesti myönnetään Yhdistyneessä kuningaskunnassa oleskeleville kansainvälisten järjestöjen virkamiehille, ja unionin tai jäsenvaltioiden heille maksamat palkat ja palkkiot vapautetaan kansallisesta verotuksesta. Tällaisia erioikeuksia ja verovapauksia ei sovelleta unionin edustajaan, jos hän on Yhdistyneen kuningaskunnan kansalainen (lukuun ottamatta Yhdistyneen kuningaskunnan kansalaista, joka on myös unionin jäsenvaltion kansalainen ja joka ei asu Yhdistyneessä kuningaskunnassa nimityksen tekohetkellä) tai pysyvästi Yhdistyneessä kuningaskunnassa asuva henkilö.

               14.Oleskellessaan Yhdistyneessä kuningaskunnassa pöytäkirjan 12 artiklan 2 kohdan mukaisten oikeuksien käyttämistä varten unionin edustajilla on oikeus tuoda ja jälleenviedä tullitta kalusteitaan ja tavaroitaan, moottoriajoneuvot mukaan luettuina.

               15.Pöytäkirjan 12 artiklan 2 kohdan mukaista unionin edustajien toimintaa Yhdistyneessä kuningaskunnassa pidetään erosopimuksen kolmannen osan XII ja XIII osastoa (120 ja 121 artikla) sovellettaessa erosopimuksen mukaisena unionin toimintana.

                  3 artikla
                  Yhteyspisteet

               1.Yhdistynyt kuningaskunta toimittaa unionille luettelon tämän päätöksen soveltamisalaan kuuluvia toimia toteuttavista viranomaisista ja niiden tiloista.

               Yhdistyneen kuningaskunnan on nimettävä kuhunkin ensimmäisessä alakohdassa tarkoitettuun viranomaiseen yhteyspiste ja annettava unionille sen yhteystiedot.

               2.Yhdistyneen kuningaskunnan on ilmoitettava unionille viipymättä kaikista 1 kohdan ensimmäisessä alakohdassa tarkoitettuun luetteloon tehtävistä muutoksista tai yhteyspisteen tai yhteystietojen muutoksista.

               3.Unioni nimeää yhteyspisteen 2 kohdan soveltamista varten.

                  4 artikla
                  Tietojen pyytämistä koskevat menettelyt

               1.Tapauksen mukaan Yhdistyneen kuningaskunnan edustaja tai yhteyspiste vastaa kaikkiin tietopyyntöihin nopeasti ja antaa näin unionin edustajalle riittävästi aikaa arvioida tietoja pöytäkirjan 12 artiklan 2 kohdan mukaisten oikeuksien käyttämiseksi.

               2.Jos Yhdistyneen kuningaskunnan viranomaiset katsovat, että tietopyyntö tai sen merkitys ei ole selvä tai että pyydettyjen tietojen laajuus tekisi pyynnön täyttämisestä kohtuuttoman työlästä, ne voivat pyytää pyynnön esittänyttä unionin edustajaa selventämään tai tarkentamaan pyynnön kohdetta.

               3.Unionin edustajilla on pöytäkirjan 12 artiklan 2 kohdan mukaisia oikeuksia käyttäessään ja tämän päätöksen 2 artiklan 1 kohdassa tarkoitetut velvoitteensa asianmukaisesti huomioon ottaen oikeus tutkia ja tarvittaessa kopioida Yhdistyneen kuningaskunnan viranomaisten hallussa olevia asiakirjoja ja tietoja, jotka sisältävät tämän päätöksen soveltamisalaan kuuluvien toimien kannalta merkityksellisiä tietoja. Unioni suojaa nämä tiedot 2 artiklan 4 kohdan mukaisesti.

               4.Unionin edustajat voivat pyytää, että tämän päätöksen soveltamisalaan kuuluvia toimia toteuttavat Yhdistyneen kuningaskunnan viranomaiset toimittavat asiaankuuluvat tiedot kyseisistä toimista.

                  5 artikla
                  Sähköinen pääsy käytettäviin tietojärjestelmiin, -kantoihin ja -verkkoihin

               1.Yhdistyneen kuningaskunnan on unionin pyynnöstä annettava unionin edustajille jatkuva ja reaaliaikainen sähköinen pääsy asiaankuuluviin tietoihin liitteessä 1 luetelluissa Yhdistyneen kuningaskunnan verkoissa, tietojärjestelmissä ja tietokannoissa sekä unionin järjestelmien Yhdistyneen kuningaskunnan kansallisissa moduuleissa, jäljempänä ’tietojärjestelmät’, siinä määrin kuin on tarpeen, jotta unionin edustajat voivat käyttää niissä pöytäkirjan 12 artiklan 2 kohdan mukaisia oikeuksia. Unioni varmistaa, että sen edustajat suojaavat tällaiset tiedot 3 ja 4 kohdan mukaisesti.

               2.Unionin pyynnöstä Yhdistyneen kuningaskunnan on myös myönnettävä unionin edustajille sähköinen pääsy liitteessä 2 tarkoitetuissa tietojärjestelmissä oleviin asiaankuuluviin tietoihin siinä määrin kuin on tarpeen, jotta unionin edustajat voivat käyttää pöytäkirjan 12 artiklan 2 kohdan mukaisia oikeuksia. Unioni varmistaa, että sen edustajat suojaavat tällaiset tiedot 3 ja 4 kohdan mukaisesti.

               3.Annettu pääsy, jota voidaan käyttää myös etäyhteyksin, velvoittaa unionin edustajat noudattamaan kunkin tietojärjestelmän turvallisuus- ja muita käyttäjävaatimuksia.

               4.Unioni varmistaa, että sen edustajat voivat käyttää 1 ja 2 kohdassa tarkoitettuja tietoja ainoastaan pöytäkirjan 12 artiklan 2 kohdan mukaisten oikeuksien käyttämiseksi. Unioni varmistaa, että sen edustajat eivät ilmaise tietoja, jotka he ovat saaneet 1 ja 2 kohdan mukaisesti, muille kuin unionin toimielimille, elimille, toimistoille ja virastoille sekä Yhdistyneen kuningaskunnan viranomaisille, elleivät Yhdistyneen kuningaskunnan tulliviranomaiset ja unionin toimivaltainen toimielin, elin, toimisto tai virasto ole antaneet siihen lupaa. Yhdistyneen kuningaskunnan tulliviranomaiset voivat evätä tällaisen tietojen ilmaisemisen ainoastaan asianmukaisesti perustelluista syistä.

               5.Yhdistyneen kuningaskunnan on ilmoitettava unionille kaikista liitteissä 1 ja 2 lueteltujen tietojärjestelmien olemassaoloa, kattavuutta tai toimintaa koskevista muutoksista hyvissä ajoin ennen muutosten voimaantuloa.

                  6 artikla
                  Valvontatoimenpiteiden pyytämistä koskevat menettelyt.

               1.Unionin edustajat voivat yksittäisissä tapauksissa pyytää valvontatoimenpiteitä joko suullisesti tai kirjallisesti. Tällaisissa pyynnöissä on asianmukaisesti perusteltava tietyn valvontatoimenpiteen pyytäminen. Pyynnöt on tavallisesti osoitettava Yhdistyneen kuningaskunnan asianomaisen viranomaisen yhteyshenkilölle, mutta suulliset pyynnöt voidaan osoittaa myös Yhdistyneen kuningaskunnan viranomaisten edustajalle.

               2.Yhdistyneen kuningaskunnan viranomaisten on toteutettava pyydetty valvontatoimenpide viipymättä.

               3.Jos Yhdistyneen kuningaskunnan viranomaiset katsovat, että unionin edustajien pyynnölleen esittämät perustelut ovat riittämättömät tai epäselvät, Yhdistyneen kuningaskunnan viranomaiset voivat pyytää unionin edustajia selventämään tai selittämään perusteitaan yksityiskohtaisemmin.

                  7 artikla

               Sekakomitea tarkastelee tätä päätöstä uudelleen viimeistään [kolmen] vuoden kuluttua sen voimaantulosta ja unionin tai Yhdistyneen kuningaskunnan pyynnöstä.

                  8 artikla
                  Voimaantulo

               Tämä päätös tulee voimaan 1 päivänä tammikuuta 2021.

               Tehty ...

               Sekakomitean puolesta

               Puheenjohtajat

               Liite 1: Tietojärjestelmät, jotka sisältävät pöytäkirjan 5 artiklan 3 kohdan ensimmäisessä virkkeessä ja pöytäkirjan 5 artiklan 1 ja 2 kohdassa tarkoitetun unionin lainsäädännön täytäntöönpanoa varten tarvittavat tiedot

               ●
                     Customs Declarations Service (CDS), mukaan lukien riskiprofiilit sekä tavaroiden esittämistapaa ja väliaikaista varastointia koskevat tiedot, jos niitä on saatavilla

               ●
                     Goods Vehicle Movement Service (GVMS)

               ●
                     Freight Targeting System, mukaan lukien Yhdistyneen kuningaskunnan vienti-ilmoituksia koskevaan ilmoitukseen liittyvät vaihtoehtoisin keinoin kerätyt tiedot

               ●
                     Pohjois-Irlannin tuontivalvontajärjestelmän (ICS) kansallinen verkkoalue, riskiprofiilit mukaan luettuina

               ●
                     Pohjois-Irlannin uuden tietokoneavusteisen passitusjärjestelmän (NCTS) kansallinen verkkoalue

               Muut järjestelmät, joita Yhdistyneen kuningaskunnan viranomaiset käyttävät pöytäkirjan 5 artiklan 2 ja 4 kohdan sekä 6 artiklan 1 kohdan täytäntöönpanemiseksi, mukaan lukien valtuutuksia koskevat tiedot (UTK:n ja pöytäkirjan mukaiset valtuutukset ja päätökset).

               Liite 2: Muut tietojärjestelmät, jotka sisältävät päätöksen soveltamisalaan kuuluvien toimien toteuttamiseen tarvittavia tietoja

               ●
                     Valmisteveron alaisten tuotteiden siirtojen valvontajärjestelmän (EMCS) kansallinen verkkoalue

               ●
                     Alv-tietojen vaihtojärjestelmän (VIES) kansallinen verkkoalue ja kaikki asiaan suoraan liittyvät Yhdistyneen kuningaskunnan tietokannat, jotta voidaan tarkastella Pohjois-Irlannin kaupan alan toimijoiden rekisteröintitietoja ja tietoja, jotka Pohjois-Irlannin kaupan alan toimijat ovat toimittaneet Yhdistyneen kuningaskunnan verohallinnolle verotettavista liiketoimista, jotka liittyvät Pohjois-Irlannissa tapahtuviin EU:n sisäisiin tavaroiden hankintoihin ja joista Pohjois-Irlannin kaupan alan toimijoiden on ilmoitettava.

               ●
                     Tuontia koskevan arvonlisäveron erityisjärjestelmän (IOSS ja KAP) kansallinen verkkoalue

               ●
                     Arvonlisäveron palautukseen käytettävän järjestelmän kansallinen verkkoalue


               EUROOPAN KOMISSIO
            Bryssel 27.1.2021
            COM(2020) 835 final/2
            COM(2020) 835 final of 10.12.2020 downgraded on 27.1.2021
            Ehdotus
            NEUVOSTON PÄÄTÖS
            Euroopan unionin toiminnasta tehdyn sopimuksen 218 artiklan 9 kohdan nojalla Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen 164 artiklalla perustetussa sekakomiteassa Euroopan unionin puolesta otettavasta kannasta maataloustukiin

               PERUSTELUT

               1.Ehdotuksen kohde

               Komissio ehdottaa, että neuvosto hyväksyy Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevalla sopimuksella, jäljempänä ’erosopimus’, perustetussa sekakomiteassa unionin puolesta otettavan kannan sekakomitean päätökseen, joka koskee maataloustukien, mukaan lukien kalastus- ja vesiviljelytuotteita koskevat tukitoimenpiteet, vapautusta erosopimuksen Irlantia/ Pohjois-Irlantia koskevan pöytäkirjan, jäljempänä ’pöytäkirja’, 10 artiklan 1 kohdan mukaisesti Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta sovellettavien unionin valtiontukisääntöjen soveltamisesta pöytäkirjan 10 artiklan 2 kohdan mukaisesti. Tässä päätöksessä olisi määriteltävä pöytäkirjan 10 artiklan 2 kohdan mukaisesti, luettuna yhdessä liitteen 6 kanssa, ainakin i) tuen vuotuinen enimmäismäärä sekä ii) pöytäkirjan 10 artiklassa tarkoitettu vähimmäisprosenttiosuus, joka on WTO:n (vihreän laatikon) määräysten mukainen.

               2.Ehdotuksen tausta

               Pöytäkirjan 10 artiklan mukaan maataloustuotteiden tuotantoa ja kauppaa Pohjois-Irlannissa tukeviin Yhdistyneen kuningaskunnan toimenpiteisiin sovelletaan pöytäkirjan liitteessä 5 lueteltuja unionin valtiontukisääntöjä, jos kyseiset toimenpiteet vaikuttavat Pohjois-Irlannin ja unionin väliseen kauppaan. Toisaalta siinä määrätään unionin lainsäädännön soveltamista koskevasta poikkeuksesta tiettyyn tuen vuotuiseen enimmäismäärään asti edellyttäen, että kyseisen vapautetun tuen määritetty vähimmäisprosenttiosuus on WTO:n maataloussopimuksen liitteen 2 määräysten mukainen.

               Sekakomitea määrittää pöytäkirjan liitteen 6 mukaisesti alustavan vapautetun tuen vuotuisen yhteenlasketun enimmäismäärän ja alustavan vähimmäisprosenttiosuuden ottaen huomioon uusimmat käytettävissä olevat tiedot.

               Maatalousalan alustavan vapautetun tuen vuotuisen yhteenlasketun enimmäismäärän määrittämisessä otetaan pöytäkirjan mukaan huomioon muun muassa Yhdistyneen kuningaskunnan suunnittelema maataloustukijärjestelmä sekä Pohjois-Irlannissa nykyisen, vuosia 2014–2020 koskevan monivuotisen rahoituskehyksen mukaisen yhteisen maatalouspolitiikan puitteissa aiheutuneiden menojen kokonaismäärän vuotuinen keskiarvo.

               Kun määritetään maatalousalan vapautetun vuotuisen tuen enimmäismäärään sovellettavaa alustavaa vähimmäisprosenttiosuutta, huomioon otetaan pöytäkirjan mukaan muun muassa Yhdistyneen kuningaskunnan suunnittelema maataloustukijärjestelmä sekä se prosenttiosuus unionin yhteisen maatalouspolitiikan kokonaismenoista, joka vastasi WTO:n maataloussopimuksen liitteen 2 määräyksiä, sellaisena kuin se ilmoitettiin kyseiseltä ajanjaksolta.

               3.Unionin puolesta otettava kanta

               Tuen vuotuisen yhteenlasketun enimmäismäärän ja WTO:n maataloussopimuksen liitteen 2 määräysten mukaisen vähimmäisprosenttiosuuden määrittäminen

               Tuen vuotuinen yhteenlaskettu enimmäismäärä määritetään yhteisen maatalouspolitiikan (YMP) ensimmäisen ja toisen pilarin menoihin varattujen määrärahojen perusteella.

               Ensimmäisen pilarin (Euroopan maatalouden tukirahasto) osalta asianomaisten menojen taso on laskettu kahden päätekijän perusteella: suorien tukien menoihin varatut Yhdistyneen kuningaskunnan määrärahat sekä markkinatukitoimenpiteisiin liittyvät menot varainhoitovuosien 2014–19 tilien tarkastamista ja hyväksymistä koskevien vuotuisten ilmoitusten perusteella. Viimeksi mainittuun sisältyvät Yhdistyneen kuningaskunnan Pohjois-Irlannin maksuvirastolle aiheutuneet yhteisen maatalouden markkinajärjestelyn mukaiset menot. Koska varainhoitovuoden 2020 osalta ei vielä ole tarkastettuja ja hyväksyttyjä tilitietoja, keskimääräinen vuotuinen määrä on laskettu kauden 2014–2019 perusteella, jolloin yhteismäärä on jaettu kuudella vuodella.

               Toisen pilarin (Euroopan maaseudun kehittämisen maatalousrahasto) osalta huomioon otettava määrä perustuu hyväksytyn maaseudun kehittämisohjelman seitsemän vuoden keskimääräiseen määrärahaan (mukaan lukien kansallinen lisärahoitus ja Euroopan unionin toiminnasta tehdyn sopimuksen 42 artiklan soveltamisalaan kuulumaton lisärahoitus).

               Vakavan ja ennakoimattoman kriisin vuonna tuen vuotuista enimmäismäärää olisi korotettava.

               Myös kalastusalan vapautetun tuen enimmäismäärä perustuu vuosien 2014–2020 monivuotisen rahoituskehyksen keskimääräisiin menoihin. Vapautettu osuus vahvistetaan tuen enimmäismääräksi viiden vuoden ajalle ja vuosittaiseksi enimmäismääräksi.

               Sen varmistamiseksi, että tietyntasoisen tuen määrällinen vapauttaminen unionin valtiontukisääntöjen soveltamisesta ei heikennä laadullisesti kalatalousalalle myönnettävälle tuelle unionin lainsäädännössä asetettuja aineellisia vaatimuksia, yhteisessä päätöksessä otetaan huomioon tukikelpoisuusperusteet, jotka koskevat sitä, minkälaisia toimia unionin lainsäädännön mukaan voidaan tukea, sulkemalla tietyt rahoitettavat toimet vapautetun määrän ulkopuolelle.

               Vapautetun tuen vähimmäisprosenttiosuus, jonka on oltava WTO:n maataloussopimuksen liitteen 2 määräysten mukainen, perustuu näiden määräysten mukaisen EU:n tuen keskimääräiseen määrään. Osuus on laskettu niiden EU:n sisäistä tukea koskevien ilmoitusten perusteella, jotka EU on toimittanut WTO:lle EU:n varainhoitovuosilta 2014–2018, koska nämä ovat nykyisen monivuotisen rahoituskehyksen viimeisimmät vuodet, joiden osalta ilmoitukset ovat saatavilla (viiden vuoden keskiarvo).

               4.Oikeusperusta

               4.1.Menettelyllinen oikeusperusta

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Päätös, joka sekakomitean on määrä antaa, on säädös, jolla on oikeusvaikutuksia. Suunnitellusta säädöksestä tulee osapuolia sitova sopimuksen 166 artiklan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               Maataloustukia koskevassa päätöksessä vahvistetaan edellytykset 50 artiklan perusteella tehdyn erosopimuksen täytäntöönpanolle. Koska Pohjois-Irlantia koskeva pöytäkirja on EU:n ja Yhdistyneen kuningaskunnan välinen kauppasopimus Pohjois-Irlannin osalta, sen oikeusperustana on myös SEUT-sopimuksen 207 artikla.

               Sen vuoksi ehdotetun päätöksen aineellinen oikeusperusta on SEU-sopimuksen 50 artikla ja SEUT-sopimuksen 207 artikla.

               4.3.Päätelmät

               Ehdotetun päätöksen oikeusperustana tulisi olla SEU-sopimuksen 50 artikla ja SEUT-sopimuksen 207 artikla yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska sekakomitean päätöksellä pannaan täytäntöön erosopimuksen tiettyjä määräyksiä, se on aiheellista julkaista Euroopan unionin virallisessa lehdessä sen jälkeen, kun se on hyväksytty.

               Ehdotus

               NEUVOSTON PÄÄTÖS

               Euroopan unionin toiminnasta tehdyn sopimuksen 218 artiklan 9 kohdan nojalla Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen 164 artiklalla perustetussa sekakomiteassa Euroopan unionin puolesta otettavasta kannasta maataloustukiin

               EUROOPAN UNIONIN NEUVOSTO, joka

               ottaa huomioon Euroopan unionista tehdyn sopimuksen ja erityisesti sen 50 artiklan 2 kohdan,

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä, jäljempänä ’erosopimus’, tehtiin unionin osalta 30 päivänä tammikuuta 2020 annetulla neuvoston päätöksellä (EU) 2020/135
                  1
                , ja se tuli voimaan 1 päivänä helmikuuta 2020.

               (2)Erosopimuksen 166 artiklassa annetaan sekakomitealle toimivalta tehdä päätöksiä kaikista kysymyksistä, joiden osalta sopimuksessa niin määrätään. Erosopimukseen liitetty Irlantia/Pohjois-Irlantia koskeva pöytäkirja, jäljempänä ’pöytäkirja’, on erottamaton osa erosopimusta.

               (3)Pöytäkirjan 10 artiklan 1 kohdan mukaan maataloustuotteiden tuotantoa ja kauppaa Pohjois-Irlannissa tukeviin Yhdistyneen kuningaskunnan toimenpiteisiin, mukaan lukien kalastus- ja vesiviljelytuotteita koskevat tukitoimenpiteet, sovelletaan pöytäkirjan liitteessä 5 lueteltuja unionin valtiontukisääntöjä, jos kyseiset toimenpiteet vaikuttavat Pohjois-Irlannin ja unionin väliseen kauppaan. Toisaalta 10 artiklan 2 kohdassa määrätään unionin lainsäädännön soveltamista koskevasta poikkeuksesta tiettyyn tuen vuotuiseen enimmäismäärään asti edellyttäen, että kyseisen vapautetun tuen määritetty vähimmäisprosenttiosuus on WTO:n maataloussopimuksen liitteen 2 määräysten mukainen.

               (4)Tuen vuotuinen enimmäismäärä ja vähimmäisprosenttiosuus olisi määritettävä ottaen huomioon pöytäkirjan liitteessä 6 esitetyt näkökohdat.

               (5)Laskettaessa muille maataloustuotteille kuin kalastus- ja vesiviljelytuotteille myönnettävän tuen vuotuista enimmäismäärää huomioon on otettu nykyisen vuosia 2014–2020 koskevan monivuotisen rahoituskehyksen mukaisen yhteisen maatalouspolitiikan puitteissa aiheutuneet ja ennakoidut keskimääräiset menot Pohjois-Irlannissa.

               (6)Vähimmäisprosenttiosuutta vahvistettaessa on otettu huomioon EU:n keskimääräinen tukitaso, joka on WTO:n maataloussopimuksen liitteen 2 määräysten mukainen, EU:n WTO:lle toimittamien tuki-ilmoitusten perusteella viiden viime vuoden ajalta, jolta WTO:lle on toimitettu ilmoituksia nykyisen monivuotisen rahoitusjärjestelyn puitteissa.

               (7)Maatalousalan tukien yhteenlasketuksi vuotuiseksi enimmäismääräksi olisi sen vuoksi vahvistettava 429 miljoonaa euroa.

               (8)Kalastus- ja vesiviljelytuotteiden osalta tuen enimmäismäärä, joka perustuu vuosien 2014–2019 monivuotisen rahoituskehyksen keskimääräisiin menoihin, olisi vahvistettava 19,5 miljoonaksi euroksi viiden vuoden aikana ja enintään 4,5 miljoonaksi euroksi kunakin vuonna.

               (9)Jotta vältettäisiin vapautetun tuen käyttö sellaisten toimien rahoittamiseen, jotka muutoin eivät ole oikeutettuja kalatalousalan tukeen, sekakomitean päätöksessä olisi otettava huomioon, että tietyt toimet eivät ole unionin lainsäädännön mukaan tukikelpoisia.

               (10)Sen vuoksi on aiheellista määrittää sekakomiteassa unionin puolesta otettava kanta,

               ON HYVÄKSYNYT TÄMÄN PÄÄTÖKSEN:

               1 artikla

               Erosopimuksen 164 artiklalla perustetussa sekakomiteassa unionin puolesta otettava kanta pöytäkirjan 10 artiklan mukaisesti hyväksyttävään päätökseen perustuu tämän päätöksen liitteenä olevaan sekakomitean päätöksen luonnokseen.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 29, 31.1.2020, s. 1.

    ---documentbreak---

               EUROOPAN KOMISSIO
            Bryssel 27.1.2021
            COM(2020) 835 final/2
            COM(2020) 835 final of 10.12.2020 downgraded on 27.1.2021
            LIITE
            asiakirjaan
            Ehdotus neuvoston päätökseksi
            Euroopan unionin toiminnasta tehdyn sopimuksen 218 artiklan 9 kohdan nojalla unionin puolesta otettavasta kannasta maataloustukiin

               LUONNOS EUROOPAN UNIONIN JA YHDISTYNEEN KUNINGASKUNNAN SEKAKOMITEAN PÄÄTÖKSEKSI N:o [.../2020],

               annettu […] 2020,

               Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen Irlantia/Pohjois-Irlantia koskevan pöytäkirjan 10 artiklan 2 kohdassa tarkoitetun alustavan vapautetun tuen vuotuisen enimmäismäärän ja alustavan vähimmäisprosenttiosuuden määrittämisestä

               SEKAKOMITEA, joka

               ottaa huomioon Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen Irlantia/Pohjois-Irlantia koskevan pöytäkirjan ja erityisesti sen 10 artiklan 2 kohdan ja liitteen 6,

               ON PÄÄTTÄNYT SEURAAVAA:

               1 artikla

               Muille maataloustuotteille kuin kalastus- ja vesiviljelytuotteille myönnettävän tuen vuotuinen yhteismäärä

               1. Irlantia/Pohjois-Irlantia koskevan pöytäkirjan 10 artiklan 2 kohdassa tarkoitettu vapautetun tuen alustava vuotuinen enimmäismäärä on muiden maataloustuotteiden kuin kalastus- ja vesiviljelytuotteiden osalta 382,2 miljoonaa Englannin puntaa
                  1
               .

               2. Yhdistynyt kuningaskunta voi korottaa 1 kohdassa tarkoitettua vapautetun tuen vuotuista enimmäismäärää tiettynä vuonna enintään 25,03 miljoonaa Englannin puntaa sillä vuotuisen vapautetun tuen enimmäismäärän osuudella, jota ei ole käytetty edellisenä kalenterivuonna.

               3. Edellä 1 kohdassa tarkoitettua vapautetun tuen vuotuista enimmäismäärää korotetaan 6,8 miljoonalla Englannin punnalla tiettynä vuonna

               a) jos Euroopan unioni on kyseisen vuoden aikana toteuttanut asetuksen (EU) N:o 1308/2013
                  2
                II osan I osaston I luvun tai 219, 220 tai 221 artiklan nojalla toimenpiteitä, jotka kattavat Irlannin tasavallan; tai

               b) seuraavista syistä:

               i) eläintauti,

               ii) tapahtuma tai olosuhde, joka häiritsee tai uhkaa häiritä markkinoita merkittävästi, jos on todennäköistä, että tilanne jatkuu tai pahenee tai sen vaikutukset markkinoihin jatkuvat tai pahenevat;

               iii) vakava markkinahäiriö, joka liittyy suoraan kansanterveyden taikka eläinten tai kasvien terveyden ja tautien riskeistä johtuvaan kuluttajien luottamuksen menettämiseen; tai

               iv) luonnonkatastrofi, joka vaikuttaa Pohjois-Irlannin alueeseen mutta ei vaikuta samalla tavoin koko Irlannin saareen.

               Edellä olevaa b alakohtaa sovelletaan ainoastaan, jos Yhdistynyt kuningaskunta on ilmoittanut Euroopan unionille vuotuisen tuen yhteenlasketun määrän korotuksesta vähintään 10 päivää ennen sen käyttöä.

               2 artikla

               Kalastus- ja vesiviljelytuotteille myönnettävän tuen yhteenlaskettu vuotuinen määrä

               1. Irlantia/Pohjois-Irlantia koskevan pöytäkirjan 10 artiklan 2 kohdassa tarkoitetun vapautetun tuen alustava vuotuinen enimmäismäärä on kalastus- ja vesiviljelytuotteiden osalta 16,93 miljoonaa Englannin puntaa tämän päätöksen voimaantuloa seuraavien viiden ensimmäisen vuoden aikana sekä sitä mahdollisesti seuraavien viiden vuoden ajanjaksojen aikana. Näitä tuotteita koskeva vapautetun tuen yhteenlaskettu vuotuinen määrä saa kuitenkin olla enintään 4,01 miljoonaa Englannin puntaa vuodessa.

               2. Edellä 1 kohdassa tarkoitetuista määristä ei voida rahoittaa seuraavia toimia:

               (a)aluksen kalastuskapasiteettia lisäävät toimet tai laitteet, jotka parantavat aluksen kykyä löytää kalaa;

               (b)uusien kalastusalusten rakentaminen tai kalastusalusten tuonti;

               (c)kalastustoiminnan pysyvä lopettaminen;

               (d)kalastustoiminnan väliaikainen lopettaminen, paitsi jos se liittyy johonkin seuraavista:

                                        i.
                     Yhdistyneen kuningaskunnan viranomaisten tai Yhdistyneen kuningaskunnan Pohjois-Irlannin osalta käyttöön ottamat kiireelliset toimenpiteet meren elollisiin luonnonvaroihin tai meriekosysteemiin kohdistuvan vakavan uhan torjumiseksi enintään kuuden kuukauden ajan;

                              ii.
                     kansainvälisen kalastussopimuksen tai sen pöytäkirjojen uusimatta jättäminen;

                                                         iii)
                     Yhdistyneen kuningaskunnan tai Yhdistyneen kuningaskunnan Pohjois-Irlantia koskevan lainsäädännön nojalla julkaistu kalastuksenhoitosuunnitelma, jossa esitetään politiikat yhden tai useamman kalakannan palauttamiseksi kestävälle tasolle tai näiden kantojen pitämiseksi kestävällä tasolla;

                                                      iv.
                     Yhdistyneen kuningaskunnan viranomaisten tai Yhdistyneen kuningaskunnan Pohjois-Irlannin osalta käyttöön ottamat kiireelliset toimenpiteet kansanterveydellisessä tai muussa hätätilanteessa, jolla on vakava vaikutus kalastus- tai vesiviljelyalaan;

               (e)koekalastus;

               (f)yrityksen omistuksen siirtäminen; tai

               (g)palautusistutus, ellei siitä ole säädetty Yhdistyneen kuningaskunnan viranomaisten tai Yhdistyneen kuningaskunnan Pohjois-Irlannin osalta säätämissä toimenpiteissä kalakantojen tai meriekosysteemin säilyttämiseksi tai ellei ole kyse koeistutuksesta.

               Edellä d alakohdassa säädettyjen poikkeusten edellytyksenä on, että asianomaisen kalastusaluksen tai kalastajan harjoittama kalastustoiminta keskeytetään tosiasiallisesti ja että rahoitusta myönnetään enintään kuudeksi kuukaudeksi alusta kohden.

               3 artikla

               Vähimmäisprosenttiosuus

               Pöytäkirjan 10 artiklan 2 kohdassa tarkoitettu alustava vähimmäisprosenttiosuus on 83 prosenttia, ja sitä sovelletaan 1 artiklassa tarkoitetun vapautetun vuotuisen tuen yhteenlaskettuun määrään.

               4 artikla

               Uudelleentarkastelu

               Sekakomitea tarkastelee säännöllisesti tätä päätöstä ja sen täytäntöönpanoa.

               5 artikla

               Voimaantulo

               Tämä päätös tulee voimaan 1 päivänä tammikuuta 2021.

               Tehty ...

               Sekakomitean puolesta

               Puheenjohtajat

                     (1)

                        Kaikissa tässä päätöksessä Englannin puntina ilmaistuissa laskelmissa ja määrissä käytetään vuoden 2019 suorien tukien vaihtokurssia (1 EUR = 0,89092 GBP).

                     (2)

                           Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).


               EUROOPAN KOMISSIO
            Bryssel 27.1.2021
            COM(2020) 841 final/2
            2020/0373(NLE)
            COM(2020) 841 final of 14.12.2020 downgraded on 27.1.2021
            Ehdotus
            NEUVOSTON PÄÄTÖS
            Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa Euroopan unionin puolesta esitettävästä kannasta päätökseen, jolla vahvistetaan luettelo 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, ja varallaololuettelo henkilöistä, jotka ovat halukkaita ja kykeneviä toimimaan unionin jäseninä sopimuksen mukaisessa välimiespaneelissa

               PERUSTELUT

               1.Ehdotuksen kohde

               Komissio ehdottaa, että neuvosto vahvistaa Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella, jäljempänä ’erosopimus’, perustetussa sekakomiteassa unionin puolesta esitettävän kannan sekakomitean päätökseen kyseisen sopimuksen muuttamisesta.

               2.Ehdotuksen tausta

               2.1.Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä

               Erosopimuksessa vahvistetaan järjestelyt, joilla toteutetaan Yhdistyneen kuningaskunnan hallittu ero Euroopan unionista ja Euratomista. Erosopimus tuli voimaan 1. helmikuuta 2020.

               2.2.Sekakomitea

               Erosopimuksen 164 artiklan 1 kohdalla perustettu sekakomitea koostuu unionin ja Yhdistyneen kuningaskunnan edustajista. Sen puheenjohtajina toimivat unioni ja Yhdistynyt kuningaskunta yhdessä. Erosopimuksen liitteessä VIII vahvistetaan sekakomitean työjärjestys. Sekakomitea kokoontuu vähintään kerran vuodessa tai unionin tai Yhdistyneen kuningaskunnan kutsusta ja se vahvistaa kokousaikataulunsa ja esityslistansa yhteisellä sopimuksella.

               Sekakomitean tehtävistä määrätään erosopimuksen 164 artiklassa. Niihin kuuluvat pääsääntöisesti

               ·sopimuksen täytäntöönpanon ja soveltamisen valvominen suoraan tai sille raportoivien erityiskomiteoiden kautta;

               ·päätösten ja suositusten hyväksyminen sekä sopimukseen tehtävien muutosten hyväksyminen siinä määrätyissä tapauksissa;

               ·ongelmien ehkäiseminen ja tämän sopimuksen tulkinnasta tai soveltamisesta mahdollisesti syntyvien riitojen ratkaiseminen.

               2.3.Suunniteltu sekakomitean säädös

               Erosopimuksen 171 artiklan 1 kohdan mukaisesti sekakomitea laatii viimeistään siirtymäkauden loppuun mennessä luettelon 25 henkilöstä, jotka ovat halukkaita ja kykeneviä toimimaan välimiespaneelin jäseninä. Sekakomitea varmistaa myös, että luettelo on aina erosopimuksessa vahvistettujen vaatimusten mukainen.

               Suunnitellun päätöksen tarkoituksena on laatia luettelo henkilöistä, jotka ovat halukkaita ja kykeneviä toimimaan erosopimuksen mukaisten välimiespaneelien jäseninä.

               Suunniteltu päätös sitoo osapuolia erosopimuksen 166 artiklan 2 kohdan mukaisesti. Työjärjestyksen 9 artiklan mukaisesti sekakomitean hyväksymissä päätöksissä mainitaan päivä, jona ne tulevat voimaan.

               3.Unionin puolesta otettava kanta

               Erosopimuksen mukainen siirtymäkausi päättyy 31. joulukuuta 2020. Suurin osa erosopimuksen määräyksistä, mukaan lukien kuudennen osan III osaston mukaiset riitojen ratkaisua koskevat määräykset, tulevat voimaan 1. tammikuuta 2021. On välttämätöntä, että välimiesten luettelo on valmis 1. tammikuuta 2021 mennessä, sillä jos erosopimuksen tulkinnasta syntyy erimielisyyttä, kumpikin sopimuspuoli voi tuosta hetkestä alkaen siirtää erimielisyydet sitovaan välimiesmenettelyyn.

               Unioni ja Yhdistynyt kuningaskunta ovat yhdessä sopineet viidestä henkilöstä välimiespaneelin puheenjohtajaksi. Unioni ja Yhdistynyt kuningaskunta ovat kumpikin ehdottaneet kymmentä henkilöä välimiespaneelin jäsenten tehtävään.

               Unionin kantana olisi sen vuoksi oltava tukea sitä, että sekakomitea hyväksyy erosopimuksen 171 artiklan 1 kohdan nojalla päätöksen, jossa vahvistetaan luettelo 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, tämän ehdotuksen liitteenä olevan päätösluonnoksen mukaisesti.

               Unioni on lisäksi valinnut varallaololuetteloon 17 henkilöä, joihin unioni voi tarvittaessa ottaa yhteyttä, kun sekakomitea päivittää 25 henkilön luetteloa 171 artiklan 1 kohdan viimeisen virkkeen mukaisesti.

               4.Oikeusperusta

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Päätös, joka sekakomitean on määrä antaa, on säädös, jolla on oikeusvaikutuksia. Suunniteltu säädös sitoo osapuolia sopimuksen 166 artiklan 2 kohdan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               Suunnitellun päätöksen tavoitteena ja sisältönä on vahvistaa unionin kanta luetteloon henkilöistä, jotka ovat halukkaita ja kykeneviä toimimaan erosopimuksen mukaisten välimiespaneelien jäseninä. Erosopimus tehtiin Euroopan unionista tehdyn sopimuksen 50 artiklan 2 kohdan nojalla.

               Ehdotetun päätöksen oikeusperustana olisi sen vuoksi oltava Euroopan unionista tehdyn sopimuksen 50 artiklan 2 kohta yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska sekakomitean päätöksen tarkoituksena on laatia luettelo henkilöistä, jotka ovat halukkaita ja kykeneviä toimimaan erosopimuksen mukaisten välimiespaneelien jäseninä, on aiheellista julkaista sekakomitean päätös Euroopan unionin virallisessa lehdessä sen jälkeen, kun se on hyväksytty.

               2020/0373 (NLE)

               Ehdotus

               NEUVOSTON PÄÄTÖS

               Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa Euroopan unionin puolesta esitettävästä kannasta päätökseen, jolla vahvistetaan luettelo 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, ja varallaololuettelo henkilöistä, jotka ovat halukkaita ja kykeneviä toimimaan unionin jäseninä sopimuksen mukaisessa välimiespaneelissa

               EUROOPAN UNIONIN NEUVOSTO, joka

               ottaa huomioon Euroopan unionista tehdyn sopimuksen ja erityisesti sen 50 artiklan 2 kohdan,

               ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 9 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä, jäljempänä ’erosopimus’, tehtiin neuvoston päätöksellä (EU) 2020/135
                  1
               , ja se tuli voimaan 1 päivänä helmikuuta 2020.

               (2)Erosopimuksen 171 artiklan 1 kohdan mukaisesti sekakomitea laatii viimeistään erosopimuksessa vahvistetun siirtymäkauden loppuun mennessä luettelon 25 henkilöstä, jotka ovat halukkaita ja kykeneviä toimimaan välimiespaneelin jäseninä. Sekakomitea varmistaa, että luettelo on aina vaatimusten mukainen.

               (3)Erosopimuksen 171 artiklan 2 kohdan mukaisesti luetteloon on sisällytettävä ainoastaan henkilöitä, joiden riippumattomuus on kiistaton ja jotka täyttävät omassa maassaan korkeimpien tuomarinvirkojen kelpoisuusvaatimukset tai ovat tunnetusti päteviä lainoppineita ja joilla on unionin oikeuteen ja kansainväliseen julkisoikeuteen liittyvää erityistietämystä tai -kokemusta. Luetteloon ei saa ottaa henkilöitä, jotka ovat unionin toimielinten, jäsenvaltion hallinnon tai Yhdistyneen kuningaskunnan hallinnon jäseniä, virkamiehiä tai muuta henkilöstöä.

               (4)Unioni ja Yhdistynyt kuningaskunta ovat yhdessä ehdottaneet viittä henkilöä välimiespaneelin puheenjohtajan tehtävään ja kumpikin on ehdottanut kymmentä henkilöä välimiespaneelin jäsenen tehtävään.

               (5)On aiheellista vahvistaa kanta, joka esitetään unionin puolesta sekakomiteassa.

               (6)On myös aiheellista perustaa varallaololuettelo asiantuntijoista, jotka ovat halukkaita ja kykeneviä toimimaan välimiehinä erosopimuksen mukaisesti ja joihin unioni voi ottaa yhteyttä 25 henkilön luettelon pitämiseksi ajan tasalla,

               ON HYVÄKSYNYT TÄMÄN PÄÄTÖKSEN:

               1 artikla

               Erosopimuksen 164 artiklan 1 kohdalla perustetussa sekakomiteassa unionin puolesta esitettävä kanta perustuu tämän päätöksen liitteessä I olevaan sekakomitean päätösluonnokseen.

               Edellä olevassa kohdassa tarkoitetun päätöksen hyväksyvässä sekakomitean kokouksessa unionin puolesta esitettävä kanta on tukea sitä, että kyseisen kokouksen pöytäkirjaan liitetään muistio, jossa esitetään menettelyt tulevien puheenjohtajien nimeämiseksi erosopimuksen mukaisen välimiespaneelin puheenjohtajien luetteloon liitteen II mukaisesti.

               2 artikla

               Varallaololuettelo henkilöistä, joita unioni voi tulevaisuudessa ehdottaa 25 henkilön luettelossa avoinna olevien paikkojen täyttämiseksi, laaditaan liitteen III mukaisesti.

               3 artikla

               Sekakomitean päätös julkaistaan Euroopan unionin virallisessa lehdessä.

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös (EU) 2020/135, annettu 30 päivänä tammikuuta 2020, Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen tekemisestä (ETA:n kannalta merkityksellinen teksti) (EUVL L 29, 31.1.2020, s. 1).

    ---documentbreak---

               EUROOPAN KOMISSIO
            Bryssel 27.1.2021
            COM(2020) 841 final/2
            COM(2020) 841 final of 14.12.2020 downgraded on 27.1.2021
            LIITE
            asiakirjaan
            Ehdotus neuvoston päätökseksi
            Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa Euroopan unionin puolesta esitettävästä kannasta päätökseen, jolla vahvistetaan luettelo 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, ja varallaololuettelo henkilöistä, jotka ovat halukkaita ja kykeneviä toimimaan unionin jäseninä sopimuksen mukaisessa välimiespaneelissa

               LIITE I

               Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetun sekakomitean päätös N:o .../2020,

               annettu XXX,

               luettelon laatimisesta 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, ja varallaololuettelosta henkilöistä, jotka ovat halukkaita ja kykeneviä toimimaan unionin jäseninä sopimuksen mukaisessa välimiespaneelissa

               SEKAKOMITEA, joka

               ottaa huomioon Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen
                  1
               , jäljempänä ’erosopimus’, ja erityisesti sen 171 artiklan 1 kohdan,

               sekä katsoo seuraavaa:

               (1)Sekakomitea laatii erosopimuksen 171 artiklan 1 kohdan mukaisesti viimeistään kyseisessä sopimuksessa määrätyn siirtymäkauden loppuun mennessä luettelon 25 henkilöstä, jotka ovat halukkaita ja kykeneviä toimimaan välimiespaneelin jäseninä.

               (2)Erosopimuksen 171 artiklan 2 kohdan mukaisesti luetteloon on sisällytettävä ainoastaan henkilöitä, joiden riippumattomuus on kiistaton ja jotka täyttävät omassa maassaan korkeimpien tuomarinvirkojen kelpoisuusvaatimukset tai ovat tunnetusti päteviä lainoppineita ja joilla on unionin oikeuteen ja kansainväliseen julkisoikeuteen liittyvää erityistietämystä tai -kokemusta. Luetteloon ei saa ottaa henkilöitä, jotka ovat unionin toimielinten, jäsenvaltion hallinnon tai Yhdistyneen kuningaskunnan hallinnon jäseniä, virkamiehiä tai muuta henkilöstöä.

               (3)Ottaen huomioon unionin ja Yhdistyneen kuningaskunnan yhteisen ehdotuksen viidestä henkilöstä välimiespaneelin puheenjohtajan tehtävään ja unionin ja Yhdistyneen kuningaskunnan kummankin osaltaan tekemät ehdotukset kymmenestä henkilöstä välimiespaneelin jäsenten tehtävään,

               ON HYVÄKSYNYT TÄMÄN PÄÄTÖKSEN:

               1 artikla

               Luettelo 25 henkilöstä, jotka ovat halukkaita ja kykeneviä toimimaan erosopimuksen mukaisina välimiehinä, esitetään liitteessä I.

               2 artikla

               Tämä päätös tulee voimaan 1 päivänä tammikuuta 2021.

               Tehty ...

                  Sekakomitean puolesta

                  Puheenjohtajat

               LIITE I

               sekakomitean päätökseen N:o …/2020

               Erosopimuksen mukaisen välimiespaneelin puheenjohtajat

               Corinna Wissels

               Angelika Helene Anna Nussberger

               Jan Klucka

               Daniel Bethlehem

               Gabrielle Kaufmann-Kohler

               Erosopimuksen mukaisen välimiespaneelin jäsenet

               EU:

               Hubert Legal

               Helena Jaderblöm

               Ursula Kriebaum

               Jan Wouters

               Christoph Walter Hermann

               Javier Diez-Hochleitner

               Alice Guimaraes-Purokoski

               Barry Doherty

               Tamara Capeta

               Nico Schrijver

               Yhdistynyt kuningaskunta:

               Gerald Barling

               Christopher Bellamy

               Zachary Douglas

               Patrick Elias

               Elizabeth Gloster

               Peter Gross

               Toby Landau

               Dan Sarooshi

               Jemima Stratford

               Michael Wood

                     (1)

                  EUVL L 29, 31.1.2020, s. 7.

    ---documentbreak--- NA ---documentbreak---

               EUROOPAN KOMISSIO
            Bryssel 27.1.2021
            COM(2020) 841 final/2
            COM(2020) 841 final of 14.12.2020 downgraded on 27.1.2021
            LIITE
            asiakirjaan
            Ehdotus neuvoston päätökseksi
            Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa Euroopan unionin puolesta esitettävästä kannasta päätökseen, jolla vahvistetaan luettelo 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, ja varallaololuettelo henkilöistä, jotka ovat halukkaita ja kykeneviä toimimaan unionin jäseninä sopimuksen mukaisessa välimiespaneelissa

               LIITE II

               Erosopimuksen mukaisen välimiespaneelin xx. joulukuuta 2020 järjestetyn kokouksen pöytäkirjaan liitettävä muistio, jossa esitetään menettelyt tulevien puheenjohtajien nimeämiseksi erosopimuksen mukaisen välimiespaneelin puheenjohtajien luetteloon

                  Sekakomitea on tänään hyväksynyt luettelon 25 henkilöstä, jotka ovat halukkaita ja kykeneviä toimimaan erosopimuksen 171 artiklan mukaisen välimiespaneelin jäseninä. Osapuolet muistuttavat, että puheenjohtajien luettelossa oleva viides henkilö valittiin arpomalla 9. joulukuuta 2020 kummankin osapuolen edustajien läsnä ollessa.

                  Tasapainon varmistamiseksi olisi noudatettava kiertoa siten, että kun sen osapuolen esittämän puheenjohtajan paikka, jonka ehdokkailla on kolme paikkaa viiden ehdokkaan luettelossa, vapautuu, toinen osapuoli esittää kolmea ehdokasta, joiden joukosta ensimmäinen osapuoli valitsee kolmen työpäivän kuluessa puheenjohtajan täyttämään kyseisen paikan.

                  Jos sen osapuolen esittämän puheenjohtajan paikka, jonka ehdokkailla on kaksi paikkaa viiden ehdokkaan luettelossa, vapautuu, kiertoa ei sovelleta ja kyseinen osapuoli esittää kolmea ehdokasta, joiden joukosta toinen osapuoli valitsee kolmen työpäivän kuluessa puheenjohtajan täyttämään kyseisen paikan.

                  Puheenjohtajaluettelossa on näin ollen aina vähintään kaksi kummankin osapuolen esittämää puheenjohtajaa.

                  Kunkin edellä mainitun puheenjohtajavaihdon jälkeen sekakomitean olisi muutettava 25 henkilön luetteloa erosopimuksen 171 artiklan mukaisesti tehdyllä päätöksellä.

                  Sekakomitea tarkastelee 25 henkilön luetteloa joka tapauksessa uudelleen kahden vuoden kuluttua tänään hyväksytyn sekakomitean päätöksen voimaantulosta. Osapuolet tekevät kaikkensa ehdottaakseen yhteisesti viiden puheenjohtajan luetteloa tämän uudelleentarkastelun aikana erosopimuksen mukaisesti. Kyseisellä luettelolla olisi korvattava edellinen luettelo viimeistään kuuden kuukauden kuluttua uudelleentarkastelun alkamisesta

                  Jos viidennestä puheenjohtajasta ei päästä yhteisymmärrykseen uudelleentarkastelun aikana, se osapuoli, jonka ehdokkailla on tuolloin kaksi paikkaa viiden ehdokkaan luettelossa, esittää kolmea ehdokasta, joiden joukosta toinen osapuoli valitsee kolmen työpäivän kuluessa puheenjohtajan täyttämään kyseisen paikan. Uudelleentarkastelun jälkeen sekakomitean olisi muutettava 25 henkilön luetteloa erosopimuksen 171 artiklan mukaisesti tehdyllä päätöksellä.

                  Kaikkien niiden ehdokkaiden, joita osapuoli on ehdottanut toisen osapuolen valittaviksi tässä muistiossa vahvistetun menettelyn mukaisesti, on täytettävä erosopimuksen 171 artiklassa määrätyt vaatimukset, ja jos osapuoli perustellusti katsoo, että näin ei ole, se varaa itselleen oikeuden vastustaa tällaisen ehdokkaan luetteloon ottamista tai nimeämistä.

    ---documentbreak--- NA ---documentbreak--- NA ---documentbreak---

               EUROOPAN KOMISSIO
            Bryssel 27.1.2021
            COM(2020) 841 final/2
            COM(2020) 841 final of 14.12.2020 downgraded on 27.1.2021
            LIITE
            asiakirjaan
            Ehdotus neuvoston päätökseksi
            Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa Euroopan unionin puolesta esitettävästä kannasta päätökseen, jolla vahvistetaan luettelo 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, ja varallaololuettelo henkilöistä, jotka ovat halukkaita ja kykeneviä toimimaan unionin jäseninä sopimuksen mukaisessa välimiespaneelissa

               LIITE III

                  Varallaololuettelo ehdokkaista, jotka ovat halukkaita ja kykeneviä toimimaan unionin jäseninä sopimuksen mukaisessa välimiespaneelissa

               Myron Nicolatos

               Ezio Perillo

               Vilenas Vadapalas

               Andreas Müller

               Pierre d’Argent

               Radostin Georgiev Petrov

               Costas Clerides

               Antonin Mokry

               Carri Ginter

               Nikolaos Markopoulos

               Jukka Snell

               Janos Martonyi

               Alessandra Pietrobon

               Ignas Vegele

               Anita Kovalevska

               Kaj I. Hober

               Matej Avbelj